Seat Altea

SEAT Altea (type 5P) er en bilmodel fra den spanske bilfabrikant SEAT, introduceret i 2004. Modellen er en kompakt MPV baseret på Volkswagen Groups A5 (PQ35)-platform, som også benyttes til bl.a. Volkswagen Golf V, Volkswagen Touran I, Audi TT og Škoda Octavia II. En bemærkelsesværdig detalje ved Altea er de modsat hinanden stående forrudeviskere, som i parkeringsstilling ligger bag blænder på A-søjlen.

Produktionen af Altea blev indstillet i sommeren 2015 uden direkte efterfølger.

Udvikling og præsentation 
SEAT Altea blev første gang præsenteret for offentligheden som prototype i 2003. På European Motorshow 2003 i Bruxelles vandt SEAT's daværende chefdesigner, Walter Maria de’Silva, designprisen fra forbundet af europæiske designere i kategorien konceptbiler for Altea-prototypen. Altea præsenterede også designkarakteristika for fremtidige SEAT-modeller for offentligheden. Dertil hørte det uforvekslelige frontparti med den store kølergrill med SEAT-logoet og omrandet af krom, samt de ved frontspoileren begyndende, og op over forskærmene stigende sidelinjer, som skulle bringe konceptet SEAT – auto emoción til udtryk. Den endelige model, som i vidt omfang var identisk med prototypen, blev præsenteret på Geneve Motor Show 2004, og vandt prisen "red dot: best of the best" i kategorien trafik for sin designkvalitet.

Navnets oprindelse 
Ligesom flere andre SEAT-modeller er Altea opkaldt efter en spansk by. Altea ligger ved Costa Blanca ca. 50 km nordøst for Alicante og har ca. 21.000 indbyggere.

Modelvarianter

Altea FR 
På Frankfurt Motor Show 2005 blev der præsenteret en sportslig version med navnet Altea FR som konceptstudie. Serieversionen kom på markedet i februar 2006 med valg mellem en benzinmotor med 147 kW (200 hk) og en dieselmotor med 125 kW (170 hk). Benzinmotoren er en 2,0-liters turbomotor med direkte indsprøjtning (TFSI), som også gjorde tjeneste i Volkswagen Golf GTI og SEAT León FR. 2,0 TDI-motoren blev også benyttet i Volkswagen Golf GT. FR kan udefra kendes på en dobbelt 70 mm-udstødningsrør, 17"-alufælge med dæk af dimension 225/45 samt mulighed for bixenonforlygter og 18"-alufælge.

Altea XL 
Altea XL er en 18,7 cm forlænget version af Altea, som blev præsenteret på Paris Motor Show i september 2006. Den kunne fås med benzinmotorer fra 75 kW (102 hk) til 118 kW (160 hk) og dieselmotorer fra 77 kW (105 hk) til 125 kW (170 hk).

Bagagerummet kan rumme 460 liter, og yderligere 120 liter i et opbevaringsrum under den sammenklappelige og udtagelige bagagerumsbund.

Altea Freetrack 
Den på Altea XL baserede Freetrack blev præsenteret som SUV-studie i 2007. Ligesom denne havde serieversionen, som var SEAT's første SUV, en ca. 4 cm større frihøjde og firehjulstræk, men kunne også leveres med kun forhjulstræk. Motorprogrammet omfattede en benzinmotor med 147 kW (200 hk; fra 2009 155 kW (211 hk)) og en dieselmotor med 125 kW (170 hk). Senere fulgte dieselmotorer med 103 kW (140 hk) og 77 kW (105 hk). Udenpå var Altea Freetrack udstyret med forskellige dele i offroadoptik.

Facelift 

I foråret 2009 gennemgik hele Altea-serien et facelift med let modificerede karrosseridele (en bagrude som går til bagklappens kant, let modificerede baglygter, modificerede frontskørter og større sidespejle) samt en revideret kabine med bl.a. et nyt instrumentbræt, hvid instrumentbelysning, et nyt rat og dyrere interiørmaterialer.

Også motorprogrammet blev ændret, så¨2,0-liters sugemotoren med 110 kW (150 hk), som i den sidste tid kun kunne leveres med automatgear, blev taget af programmet og afløst af en 1,8-liters TSI-motor med 118 kW (160 hk), som også kunne leveres med DSG-gearkasse. 2,0-liters dieselmotoren med 125 kW (170 hk) fik samtidig commonrail- i stedet for pumpe/dyse-indsprøjtning.

I forsommeren 2010 tilkom en 1,2-liters TSI-motor med 77 kW (105 hk) og sekstrins gearkasse, som afløste den ikke Euro5-kompatible 1,6-litersmotor med 75 kW (102 hk). Motoren fortsatte dog som LPG/benzin-motor.

Udstyr 

 Basic: Fås kun til 1,4. Omfatter bl.a. 6 airbags, ABS, ASR og ESP, afbryder til passagerairbag, startspærre, servostyring, fjernbetjent centrallåsesystem, indfarvede kofangere, el-spejle, el-ruder foran og radio med cd/mp3-afspiller.
 Reference: Fås til 1,2 TSI, 1,4 TSI og 1,6 TDI. Omfatter det samme som Basic, samt dæktrykssensor, forlygtevaskere, opvarmede sprinklerdyser, Climatic semiautomatisk aircondition, kørecomputer, udetermometer og sædevarme.
 Style: Fås til 1,2 TSI, 1,4 TSI, 1,8 TSI, 1,6 TDI og 2,0 TDI. Omfatter det samme som Reference, samt foldbare sidespejle, tågeforlygter, Climatronic fuldautomatisk aircondition, højdejusterbart passagersæde, lædergearknop og -rat og 16" alufælge.

Tekniske data

Benzinmotorer

Dieselmotorer

Noter

Eksterne henvisninger 

 Officielt websted 

Altea
Kompakte MPV'er
Forhjulstrukne biler
Biler introduceret i 2004
Biler fra 2000'erne
Biler fra 2010'erne